**TREBALL DE RECERCA 3r**

**COM HEM DE FER EL TREBALL DE RECERCA**

Fer un treball de recerca és fer una investigació sobre un tema que ens interessi, ordenar les investigacions i preparar-les per explicar-les als teus companys i companyes.

* Primer **has d’escollir el tema** que vulguis explicar als companys i companyes. Pot ser **un tema que us agradi:** temes culturals, geogràfics, científics, descobriments, temes d’actualitat, experiències viscudes, viatges, experiments...o que estiguem treballant a classe. L’important és que facis una bona explicació oral acompanyada de material visual.
* Després has de buscar informació (demanant ajut als pares).
* Heu de fer un treball escrit amb fotos o dibuixos i si voleu, també un mural o una maqueta.
* Després, quan estigui fet, haureu de practicar com ho explicareu als companys i companyes durant uns quants dies.
* Una vegada fet el treball, i abans de lliurar-lo a la tutora, l’heu de revisar per si el voleu millorar, canviar alguna cosa, corregir expressions, millorar l’ortografia...
* Un cop feta la preparació, heu de fer l’exposició oral a classe i davant els pares si poden venir el dia assignat.

Pensa que tant important com el contingut és la presentació i, per tant, hauràs de tenir present que:

* has de fer-ho net i polit
* has de fer servir la pauta i respectar els marges
* has d’intentar fer una grafia clara i entenedora
* has de procurar no fer faltes d’ortografia (fixa’t bé al copiar)

I, sobretot, respectar l’estructura del treball que et donem a continuació:

Portada

**TÍTOL**

Nom

Curs

Justificació/

**Justificació**

Per què has escollit el tema

Introducció

Cos del treball

(1 o 2 fulls)

**Títol**

**Subtítols**

Annexos

**Annexos**

Fotografies

Dibuixos,…

Contraportada

**RECORDA:**

Revisa el treball abans de lliurar-lo

I, prepara bé l’exposició (No es tracta de llegir, es tracta d’explicar)

|  |  |
| --- | --- |
| **Escollir el tema** | Temes culturals, geogràfics, científics, descobriments, temes d’actualitat, experiències viscudes, viatges, experiments... |
| **Organització de la informació** | Informació endreçada per apartats |
| **Fer el treball escrit** | Seguint les pautes donades |
| **Com s’ha d’explicar** | Preparem l’inici, l’enllaç entre les parts i el final  Memoritzem paraules clau per utilitzar-les en l’exposició. |
| **El públic** | Preparem l’exposició pensant si els companys ho podran entendre |
| **Suports per a la memòria** | Un petit guió, objectes, imatges, algun títol,... |
| **Suports per a l’exposició** | Mirem a tothom  Parlem de manera clara i entenedora |